Lignano Sabbiadoro

Lignano Sabbiadoro (Friulsky Lignán) je talianske mesto v provincii Udine, v oblasti Furlansko-Júlske Benátky. Bolo vybudované v 50. rokoch 20. storočia. Je to obľúbené prímorské letovisko.

Geografia 
Mesto sa nachádza pri Maránskej lagúne asi 60 kilometrov od Udine a 90 kilometrov od Benátok a Terstu.

Mestské časti 
Lignano Sabbiadoro je centrom polostrova a skladá sa z veľkého množstva hotelov, barov a prázdninových apartmánov. Hlavná nákupná trieda vedie od Viale Centrale cez pešiu zónu až po Terrazza al Mare v špičke polostrova.

Piesočnaté pláže sú rozdelené do niekoľkých častí, ktoré majú rôzne farby a sú rozdelené od 1 do 19. V meste je veľa fontán a námestí. Na jednom z námestí je aj kostol. Jednosmerná ulica, ktorá vedie pozdĺž pláže sa volá Lungomare Trieste.

Lignano Pineta leží v strednej časti a vzniklo okolo roku 1950. Cesty vedú po 100 metroch v špirálovitom tvare smerom von od centra. Pineta leží v píniovom lese, v ktorom sa nachádzajú hotely a prázdninové apartmány.

Hlavná nákupná trieda je v centre Pineta a vedie od kostola k moru. Nachádzajú sa tu kaviarne a bary. Aj v Pinete je pláž rozdelená do oddielov 1 – 5. Cesta pozdĺž pláže sa volá Lungomare Adriatico.
Lignano Riviera leží pri ústí rieky Tagliamento a je ešte pokojnejšia než Pineta. Je tu menej hotelov a viac kempov. Rieka Tagliamento oddeľuje Riviéra od mesta Bibione. V Riviére sa nachádza prístav a golfové ihrisko.

Patrón mesta 
Patrónom mesta je San Giovanni Bosco, zakladateľ rádu saleziánov.

Punta Verde 
Neďaleko mesta sa nachádza zoologická záhrada Punta Verde s viac ako 1 500 druhmi zvierat.

Galéria

Partnerské mestá 
  Eisenstadt, Rakúsko
  Ketchum, USA

Iné projekty

Externé odkazy 
 Oficiálna stránka

Zdroj 
 

Mestá v regióne Furlansko-Júlske Benátky
Prístavné mestá v Taliansku
Prístavné mestá Jadranského mora